CELEX: 62014CA0555
Language: bg
Date: 2017-02-16 00:00:00
Title: Дело C-555/14: Решение на Съда (пети състав) от 16 февруари 2017 г. (преюдициално запитване от Juzgado de lo Contencioso-Administrativo n° 6 de Murcia — Испания) — IOS Finance EFC SA/Servicio Murciano de Salud (Преюдициално запитване — Борба със забавяне на плащане по търговските сделки — Директива 2011/7/ЕС — Търговски сделки между частни предприятия и държавни органи — Национална правна уредба, която поставя като условие за незабавното събиране на главницата по кредит отказа от лихвите за забава на плащане и от обезщетяването за разноските по събирането)

10.4.2017   
            
            
               BG
            
            
               Официален вестник на Европейския съюз
            
            
               C 112/2
            
         Решение на Съда (пети състав) от 16 февруари 2017 г. (преюдициално запитване от Juzgado de lo Contencioso-Administrativo no 6 de Murcia — Испания) — IOS Finance EFC SA/Servicio Murciano de Salud
   (Дело C-555/14) (1)
   
   ((Преюдициално запитване - Борба със забавяне на плащане по търговските сделки - Директива 2011/7/ЕС - Търговски сделки между частни предприятия и държавни органи - Национална правна уредба, която поставя като условие за незабавното събиране на главницата по кредит отказа от лихвите за забава на плащане и от обезщетяването за разноските по събирането))
   (2017/C 112/02)
   Език на производството: испански
   
      Запитваща юрисдикция
   
   Juzgado de lo Contencioso-Administrativo no6 de Murcia
   
      Страни в главното производство
   
   
      Жалбоподател: IOS Finance EFC SA
   
      Ответник: Servicio Murciano de Salud
   
      Диспозитив
   
   Директива 2011/7/ЕС на Европейския парламент и на Съвета от 16 февруари 2011 година относно борбата със забавяне на плащането по търговски сделки, и по-специално член 7, параграфи 2 и 3 от нея, трябва да се тълкува в смисъл, че допуска национална правна уредба като разглежданата в главното производство, която позволява на кредитора да се откаже да изиска лихвите за забава на плащане и обезщетението за разноските по събирането в замяна на незабавното плащане на главницата по изискуемите вземания, при условие че подобен отказ е свободно направен, което националният съд следва да провери.
   
      (1)  ОВ C 56, 16.2.2015 г.